《沁园春》
元代·侯善渊

道要仙机，顿悟方知，物物尽捐。见本来一性，冲开昊境，朗如秋月，清似寒泉。

湛湛澄澄，纤尘不染，出入龙乡紫府天。归元处，应无极太始，浩劫之先。

混元一气绵绵。任暑往寒来无变迁。似太虚、微密无瑕疵，任三灾劫坏，依旧安然。

是故空中，无生灭自，亘古常存不记年。真常道，是玄元圣祖，万代留传。